open-index/open-wikipedia-markdown huggingface dataset:
Philippus Murphy

**Philippus Dunton Murphy**, vulgo saepe *Phil Murphy* (die 16 Augusti 1957 natus in oppido Needham Massachusettae) est legatus et politicus Civitatum Foederatarum.

E familia modestissima origine Hibernica ortus, Philippus Murphy in pagis suburbanis Bostoniae educatus est. Alumnus est universitatis Harvardianae scholaeque commercialis universitatis Pennsylvaniensis. Ab anno 1983 usque in 2006 negotiator iuxta Goldman Sachs optimo successu operam dedit. Legatus patriae apud regimen Germanicum ab anno 2009 usque in 2013 meruit, antecessore Ioanne Kornblum, praeside Baraco Obama. Die 7 Novembris 2017 gubernator civitatis Novae Caesareae electus est.

## Nexus externi 
[thumb|upright=1.25|Philippus Murphy (ad sinistram) et [Guarnerus Weidenfeld scientiae politicae eruditus Monaci anno 2012 colloquentes]]

* Vita apud situm proprium
* "Phil Murphy wins Democratic nod in fight to succeed Christie as N.J. governor" (7 Iunii/3 Novembris 2017) apud *NJ.com*

Categoria:Homines vivi
Categoria:Nati 1957
Categoria:Incolae Massachusettae
Categoria:Mercatores
Categoria:Legati Civitatum Foederatarum
Categoria:Politici Civitatum Foederatarum
Categoria:Alumni Universitatis Harvardianae
Categoria:Alumni Universitatis Pennsylvaniensis
Categoria:Gubernatores Novae Caesareae
Penelope Mordaunt

**Penelope Mordaunt**, praenominibus plenis *Penelope Mary* sed saepius *Penny Mordaunt* appellata (in oppido Torquay nata die 4 Martii 1973) est politica Angliae.

In oppido Waterlooville iuxta Portum Magnum educata, apud universitatem Radingensem erudita est. A die 9 Novembris 2017 secretaria civica ab evolutione internationali meruit, antecessore Priti Patel, prima ministra Theresa May. Die 1 Maii 2019 ministra a munitione facta est, antecessore Gavino Williamson.

## Bibliographia 
* Jessica Elgot, "Penny Mordaunt: a plain-speaking, risk-taking Brexiter" in *The Guardian* (9 Novembris 2017)

## Nexus externi 
*  Andrew Gimson, "Profile: Penny Mordaunt, a risqué but not revolting potential Tory leadership contender" (17 Martii 2016) apud *Conservative Home*

Categoria:Homines vivi
Categoria:Nati 1973
Categoria:Politici Angliae
Categoria:Alumni Universitatis Radingensis
Categoria:Ministri munitionis
Astroblema Chicxulub

thumb|Tabula geographica astroblematis Chicxulub Anglice rubricata
**Crater** seu potius **astroblema Chicxulub**, in borealibus Yucataniae partibus et sub aquis adiacentibus Caribicis detectum, impactu asteroidis qui abhinc 66 milies milium annorum in Tellurem incederit excavatum est. Causá huius impactus atque e natura geologica huius regionis, hydrocarboneis et sulphure repleta, fuliginis et sulphatorum nebulas densissimas in stratosphaeram proiectas esse constat: terrae motubus et inundationibus terminum Cretaceum Palaeogenicum geologicum provocatum esse; refrigeratione climatica exstinctiones dinosaurium aliarumque specierum plurimarum consecutas esse.

Portus oppidi Chicxulub ad oram maritimam medio astroblemate reperitur, qui portus intra limites urbis  iacet.

## Bibliographia 
[thumb|Monumentum medio astroblemate ad portum [Chicxulub positum]]
* Alfio Alessandro Chiarenza et al., "Asteroid impact, not volcanism, caused the end-Cretaceous dinosaur extinction" in  (20 Iunii 2020)
* Robert A. DePalma et al., "Seasonal calibration of the end-cretaceous Chicxulub impact event" in *Scientific Reports* vol. 11 no. 23704 (8 Decembris 2021)
* Kunio Kaiho, Naga Oshima, "Site of asteroid impact changed the history of life on Earth: the low probability of mass extinction" in *Scientific Reports* vol. 7 no. 14855 (9 Novembris 2017)
* David A. Kring et al., "Chicxulub and the Exploration of Large Peak Ring Impact Craters through Scientific Drilling" in *GSA Today* vol. 27 (2017)
* David A. Kring, Alan R. Hildebrand, William V. Boynton, "The petrology of an Andesitic melt rock and a polymict breccia from the interior of the Chicxulub structure, Yucatan, Mexico" in *Lunar and Planetary Science* vol. 22 (1991) pp. 755–56
* Molly M. Range et al., "The Chicxulub Impact Produced a Powerful Global Tsunami" in *AGU Advances* vol 3 no. 5 (4 Octobris 2022)
* Peter Schulte et al., "The Chicxulub Asteroid Impact and Mass Extinction at the Cretaceous-Paleogene Boundary" in *Science* vol. 327 (2010) pp. 1214–18.
* Amir Siraj, Abraham Loeb, "Breakup of a long-period comet as the origin of the dinosaur extinction" in *Scientific Reports* vol. 11 no. 3803 (2021)

## Nexus externi 
* "International Consensus — Link Between Asteroid Impact and Mass Extinction Is Rock Solid" (4 Martii 2010) apud *Lunar and Planetary Institute*
* Bob Yirka, "New analysis of Chicxulub asteroid suggests it may have struck in vulnerable spot" (10 Novembris 2017) apud *Phys.org*
* "Chicxulub" apud *Impact Structures of the World*

Categoria:Astroblemata
Categoria:Terminus Cretaceus Palaeogenicus
Categoria:Yucatania
Hibakusha

thumb|Visio hibakushae in Hiroshima
**Hibakusha** (Iaponice:被爆者) est nominatio hominis qui victima bombarum atomicarum in Hiroshima et Nagasaki est. Homines vulno magno et cancere, leuchaemiam e radioactivitate affecti sunt.

Post Secundum bellum mundanum, rectio Iaponica remedias hominibus "hibakusha" dedit. Multi scriptores moti pace de "hibakisha" scripserunt, inter eos est Yui Chunoshin.

Anno 2017, Foedus de interdictione armorum nuclearium decretus est cuius praefacione de dolore "hibakusha" scribatur.

## Notae 
* Nihon Hidankyo
* Yukio Shimomura

## Nexus externi 
* De hibakusha (Anglice)
* Situs Consilii Hiroshima Bombae Atomicae Causalitatis (Iaponice)
* Vox hibakusha (Iaponice et pars Anglice)

Categoria:Motus contra arma nuclearia
Categoria:Hirosima
Categoria:Nagasacum
Categoria:Radioactivitas
Astroblema Rupicavardense

thumb|upright=1.5|Tabula astroblematis a Frnacisco Kraut anno 1975 elaborata
**Astroblema Rupicavardense**, Francogallice *cratère* vel *astroblème de Rochechouart* est series vestigiorum illisionis meteoriticae abhinc annis circiter 206&nbsp;900&nbsp;000 factae inter oppida Francica Cassinomagum et Rupem Cavardi. E lapide impactita (ab illisione creato) aedificia plura illorum oppidorum constructa sunt.

## Notae 
## Bibliographia 
* L. Carporzen, S. A. Gilder, "Evidence for coeval Late Triassic terrestrial impacts from the Rochechouart (France) meteorite crater" in *Geophysical Research Letters* vol. 33 (2006) 
* Jacques Gaillard, "Aux marges de l'agglomération: les carrières d'impactite" in Cécile Doulan et al., edd., ''Dossier: Cassinomagus: l'agglomération et ses thermes. Résultats des recherches récentes (2003-2010) à Chassenon (Charente)* (Burdigalae: Fédération Aquitania, 2012. ISBN 2-910763-32-3. Separatum libellorum *Aquitania* vol. 28, 2012) pp. 247-262
* S. P. Kelley, J. G. Spray, "A late Triassic age for the Rochechouart impact structure, France" in *Meteoritics & Planetary Science* vol. 32 (1997) pp. 629-636
* John G. Spray, Simon P. Kelley, David B. Rowley, "Evidence for a late Triassic multiple impact event on Earth" in *Lunar and Planetary Science'' vol. 29 (1998)

* Tractus Nordlingensis

## Nexus externi 
[thumb|Columna ecclesiae S. Salvatoris Rupicavardensis ex [impactites|impactita structa]]

* Julie Carnis, "Scientists mine 'star scar' to unlock space secrets" (1 Novembris 2017) apud *Phys.org*
* "Rochechouart" apud *Impact Structures of the World*

Categoria:Astroblemata
Categoria:Rupes Cavardi
Categoria:Cassinomagus
Tractus Nordlingensis

[thumb|Tractus Nordlingensis e satellite pictus, forma antiqui crateris ope silvarum visa, urbe [Nordlinga media imagine et medio cratere posita]]
**Tractus Nordlingensis**, Theodisce *Nördlinger Ries*, est vallis seu crater lata et rotunda, diametro fere 24 chilometrorum, inter montes Bavariae borealis distincta, ab urbibus Monaco, Stutgardia, Norimberga fere aequaliter distans. Urbs parva Nordlinga medio cratere iacet. Origo huius structurae fuit illisio meteoritica abhinc annis fere 14&nbsp;400&nbsp;000 facta.

## Notae 
## Bibliographia 
thumb|upright=1.5|Tabula geographica tractus Nordlingensis anno 1738 edita
* Gernot Arp et al., "A volcanic ash layer in the Nördlinger Ries impact structure (Miocene, Germany): Indication of crater fill geometry and origins of long‐term crater floor sagging" in *JGR Planets* (17 Martii 2021) DOI
* Johannes Baier, "Zur Herkunft und Bedeutung der Ries-Auswurfprodukte für den Impakt-Mechanismus" in *Jahresberichte und Mitteilungen des Oberrheinischen Geologischen Vereins* vol. 91 (2009) pp. 9-29 Epitome

## Nexus externi 
* "Ries" apud *Impact Structures of the World*

Categoria:Crateres illisionis
Categoria:Bavaria
Categoria:Res geographicae Germaniae
Categoria:Nordlinga
Nordlinga

**Nordlinga**, vulgo *Nördlingen*, est urbs regionis Sueviae terraeque foederalis Bavariae, moeniis mediaevalibus etiam hodie cincta. Ibi anno 2015 homines 19&nbsp;841 habitabant.

Nordlinga medio tractu Nordlingensi iacet, qui forma habet crateris rotundae, diametro fere 24 chilometrorum, ab illisione meteoritica abhinc annis circiter 14&nbsp;400&nbsp;000 factae. Vestigia in agris communis Nordlingae inventae sunt habitationis aevorum neolithici, aënei, ferrei et sub imperio Romano. Ab anno fere 80 usque ad conquisitionem Alamannorum anno 259/260 castellum vicusque et villa rustica Romana frequentabantur. Nomen Latinum "Septeniacum" in tabula Peutingeriana repertum fortasse ad hunc locum pertinet.

Fridericus II anno 1215 Nordlingam ad dignitatem urbis imperialis elevavit. Eodem anno moenia primum constructa sunt. Ab anno 1219 mercatus annuus celebratur ubi olim praesertim textilia venditabantur.

Hic fuit in bello triginta annorum pugna Nordlingensis 5 Septembris 1634. 

## Cives clari 
* Gerd Müller (1945—2021) — pedilusor clarus

## Notae 
## Nexus externi 
thumb|upright=1.5|Tabula geographica tractus Nordlingensis urbisque Nordlingae anno 1738 edita

!
Categoria:Communia Bavariae
Zyzyxia

***Zyzyxia*** est genus familiae Asteracearum ad Ecliptinas pertinens. Species sola ***Zyzyxia lundellii*** est. 
Frutices Folia coriacea venis pinnatis. Capitulescentiae terminales Phyllaria 15-20+, seriebus 2-3, phyllariis exterioribus herbaceis phyllariis interioribus membranaceis oblongis vel subrotundatis. vel convexa. Paleae lineares proximaliter conduplicatae et planae et dilatatae. Corollae nec dilatatae nec incrassatae prope cuneata vel oblonga, triquetra vel complanata, non alata oblique inserta, breviter rostrata, carpopodiis conspicuis, elaiosomatibus Pappus constans ex 2 (-3) aristis et 6-10 squamellis minutis.

## Nomen 
Nomen arbitrarius creatus est.

## Notae 
## Nexus externi 
## Bibliographia 
* Strother, John L. (1991). Taxonomy of Complaya, Elaphandra, Iogeton, Jefea, Wamalchitamia, Wedelia, Zexmenia, and Zyzyxia (Compositae - Heliantheae - Ecliptinae). Systematic Botany Monographs 33: 91–93. ISBN 0-912861-33-9.

Categoria:Species plantarum
Avocamentum

[thumb|Avocamentum: colligere [conchas maris.]]
**Avocamentum** est impigritas ad oblectamentum qualiter tempore otioso et nititur in studioso hominis. Avocamenta res complectit quaedam thematis sicut adumbrare, chartas basipilae colligere. Participare assidue in quoddam avocamentum praecipuum, quisquam artificia et scientia nimia adipisci potest in illa area. Occupans in avocamento auxit in saecula 19 opificibus otiosis temporibus auctis.

*Collectio pittaciorum
*Ludus
*Schola
## Bibliographia  
*Pagina Commentarius de Avocamento ex situ kids.britannica.com
Categoria:Studia
Instrumentum medicum

[thumb| [Stethoscopium, **instrumentum medicum,** passim inveniri potest in nosocomio.]]
**Instrumentum medicum** est apparatus medicinae in usu ad propositum diagnosticum therapeuticumque. Instrumenta fabricantur ad diagnoses, vigilandum aegros, impedimentumque morbis eorum.

## Exempla intrumentorum medicorum 
* Arthroscopiae
* Endoprotheses
* Endoscopiae
* Endoscopium
* Forceps
* Lentes inserticiae
* Ortheses
* Perspicilla
* Mallus reflexuum
* Sella rotalis
* Stethoscopium
* Technologia adiuvans

## Nexus externi 
*Commentarius de instrumento medico ex situ fda.gov Civitatum Foederatarum.

!
Categoria:Medicina
Categoria:Technologia
Iudas Maccabaeus

[thumb|upright=0.5|left|Simulacrum Iudae Maccabaei. Imago aetatis posterioris ex *[Promptuarium iconum (Rovillius)|Promptuario iconum* (1553).]]

**Iudas Maccabaeus** ( יהודה המכבי, Yehudah ha-Makabi) fuit sacerdos Iudaicus (*kohen*) et cuisdam Mattathiae sacerdotis filius, qui Rebellionem Maccabaeorum contra imperium Seleucidarum atque hellenismum (167–160 a.C.n.) duxit.

*Encaenia
*Hasmonaei

## Notae 
* Commentarius in *Encyclopaedia Britannica.*

## Nexus externi 
Categoria:Nati saeculo 3 aut 2 a.C.n.
Categoria:Mortui 160 a.C.n.
Categoria:Historia Israelis
Galfridus Sutton

'*Galfridus *Geoffrey* Sutton*' (natus anno 1947) Britannicus philologus est de linguis Finno-Ugricis necnon de Linguis Germanicis septentrionalibus. Est editor, moderator, interpres, expertus studiosus in omnibus quae attinent ad linguam Esperanticam.
## Vita 
Idioma Zamenhofianum Galfridus edidicit anno 1962. Annis a 1972 ad 1973 litteris Scandinaviae studuit ad Universitatem Angliae Orientalis, annis autem a 1973 ad 1980 Upsaliae fuit ubi diploma philosophicum in litteris Scandinavicis adeptus est. Stipendio ab Instituto Suecico recepto thesim doctoratus nanciscendi caussa terminavit. A mense Octobri 1981 annum consulebat dispositoribus periodici Siniensis "El Popola Ĉinio" Pechini. Insuper curavit editionem florilegii *Ĉina Antologio (1949-1959)*.
Annis a 1984 ad 1986 in grapheo centrali UEA Roterodami moderator fuit periodici "Esperanto". Postea libros de portibus Britannicis et rebus periegeticis in Britannia aspectabilioribus edi iussit.

## Opera selecta 
### Lingua Esperantica 
* **1969**: *Konciza Historio pri la Kornvala Lingvo kaj ĝia Literaturo*. 
* **2002**: Editio aucta et modernizata opusculi Ockey, Edward; Sutton, Geoffrey, Bibliografio de vortaroj kaj terminaroj en Esperanto 1887-2002. Rotterdam: UEA 1992-2002.
### Idiomatibus aliis (selectio modo) 
* **1976**: *Nordisk vetenskaplig litteratur om det internationella sprakproblemet*, Upsaliae 1976. 
* **2008**: *Concise Encyclopedia of the Original Literature of Esperanto 1887-2007*, Novi Eboraci: Mondial 2008
## Nexus externi 
* Recenza komparo de la literaturenciklopedio de Sutton kun alia simila verko, fare de Paul Gubbins 
*Critica libri de litteris Esperanticis anni 2008 editi
*Critica altera Reinardi Haupenthal benevolentis

Categoria:Philologi Britanniae
Categoria:Esperantistae
Absorptio (pharmacologia)

[thumb|300px|Mucosae repagula aditum [medicamentum|medicamentorum aut impedire aut iuvare queant, hic mucosa stomachi visibilis est. Supra quaevis substantiae externae mucosam tangant, infra autem vasa sanguinea .]]
**Absorptio** in pharmacologia (et disertius in pharmacocinetica) est transitus substantiae liberae per tunicam mucosam (oralem, gastricam, intestinalem, bronchialem exempli causa) sive per cutem ad sanguinem. Definitio alia absorptionem drogae motus de administrationis sito ad *compartimentum centrale* esse dicit.

Si iecur pars transitus est, effectus primi transitus substantiis variis momentum habet. Hoc *metabolismo praesystemico* in iecore illae per primam iecoris transitum suum diminuuntur. Exempla effectus primi transitus sunt imipraminum sive diazepamum.

*Resorptio* autem est absorptio in systema vasculare cellularum textuumve.

## Machinatio absorptionis 
Transitus substantiarum perficitur per mucosas sive cutem, intra quos membranae cytoplasmaticae transitum vel sinant vel impediant. Istae membranae cytoplasmaticae in stratum bimoleculare lipidorum, cum moleculis proteinorum et enzymis et receptoriis canalibus ionticis intercalatorum, quod spatii crassitudinem de 75 ad 80 Å (Ångström unitas mensurae longitudinis, 1 Å = 10-10m) attingant, consistunt.

* Cutis
* Intestinum
* Mucosa
* Sanguis

## Notae 
Categoria:Pharmacologia
Ross 128

thumb|Imago ficta planetae Ross 128 b
**Ross 128**, stella variabilis etiam **FI Vir** appellata, est pumilio rubra constellationis Virginis. A tellure 10.89 spatiis lucis annuis distans, locum undecimum inter systemata stellaria proxima tenet. Magnitudine apparenti 11.13 videtur. Planeta extrasolaris terrestris Ross 128 b huic stellae intra zonam temperatam circumambulat.

## Bibliographia 
* X. Bonfils et al., "A temperate exo-Earth around a quiet M dwarf at 3.4 parsecs" in *Astronomy & Astrophysics* (8 Novembris 2017)
* Jack T. O’Malley-James, L. Kaltenegger, "Lessons from early Earth: UV surface radiation should not limit the habitability of active M star systems" in *Monthly Notices of the Royal Astronomical Society* vol. 485 (2019) pp. 5598–5603
* Diogo Souto et al., "Stellar and Planetary Characterization of the Ross 128 Exoplanetary System from APOGEE Spectra" (14 Iunii 2018) aoud *arXiv.org* pro *Astrophysical Journal Letters*

## Nexus externi 
* "Closest temperate world orbiting quiet star discovered" (15 Novembris 2017) apud *Phys.org*

Categoria:Systemata planetaria
Categoria:Virgo (constellatio)
Dahuting

**Dǎhǔtíng** seu litteris Sinicis 打虎亭 est vicus locusque archaeologicus intra limites urbis Xinmi metropolisque Zhengzhou provinciae Honaniae in Sinis iacens. Ibi annis 1961-1962 reperta et effossa sunt duo sepulcra nobilium aevi Han, picturis muralibus ornata, inter annos 25 et 225 p.C.n. constructa.

## Bibliographia 
* Michèle Pirazzoli-t’Serstevens, "Sur le luxe dans la Chine des Han. Règles structurelles, critiques, et mesures conjoncturelles" in ''Mélanges de l'École française de Rome - Antiquité* no. 128 fasc. 1 (2016)

## Nexus externi 
thumb|Cena e picturis muralibus Dahuting
thumb|Processio mulierum e picturis muralibus Dahuting

* "Dahuting Tomb of Han Dynasty" apud *ChinaCulture.org*
* Moonsil Lee, "Dietary conditions and differential access to food resources among the various classes during the Han period" (dissertatio magistralis, 2001)
* "Maple Roosters and Tofu Tumults: A Han Dynasty Banquet" apud *The Feast Podcast''

Categoria:Loci archaeologici Sericae
Categoria:Zhengzhou
Categoria:Sepulturae
Categoria:Picturae murales
Categoria:Convivia figurata
The Upside-down Triangle

***The Upside-down Triangle*** (Anglice; scilicet 'inverso triangulum') est pellicula Iranica anno 2014 a Hossein Rajabian rectore confecta.

## Notae 
## Nexus externi 
* The Upside-down Triangle on BBC PERSIAN
* The Upside-down Triangle on YouTube
* the moviedb

Categoria:Pelliculae 2014
Categoria:Pelliculae utopicae
Anatolius Misnev

**Anatolius Ioannis filius Misnev** (Russice Анатолий Иванович Мишнев; tr. *Anatolij Ivanovič Mišnev* natus Agaponovonis 24 Septembris 1957) est politicus Russicus, membrum Concilii Foederationis Russicae annis ab 2012 ad 2015. Annis ab 1997 ad 2012 fuit deputatus Concilii Provinciae Smolenscii.

## Biographia 
Anatolius Misnev natus est anni 1957 in regione Smolenscensi. Misnev in instituto iuridico Moscoviae (filialis in Smolensco) studebat. Annis ab 1997 ad 2012 fuit deputatus Concilii Provinciae Smolenscii. Annis ab 2006 ad 2012 fuit praesens huius Concilii. Annis ab Novembri 2012 ad Octobrem 2015 fuit membrum Smolenscis Concilii Foederationis Russicae.

## Notae 
Categoria:Politici Russiae
Zilog Z80

thumb|Microprocessorium Z80.
**Zilog Z80** est 8-bit microprocessorium anno 1976 societate et inceptione (*start-up*) computatrali Zilog primum productum creatum. Z80 Federico Faggin anno 1974 extensio Intel 8080 microprocessorii excogitatum. 

## Structura interna 
[thumb|500px|[Microarchitectura Z80. Operationes calculationis praecipue cum registris A ("accumulator"), H, L licent. *ALU* est 4-bit (!) unitas calculationis et procestrum princeps. Supra 8-bit omnia datorum, infra 16-bit omnia inscriptionum.]]
Structura microprocessorii sive microarchitectura Z80 plures registra (quae paria sunt) A ("accumulator"), H, L ac registra B, C, D, E velut quattuor indices et registra IX et IY atque SP et PC (inscriptionum cursualium) ostendit. Quamquam Intel 8080 microprocessorio simile Z80 autem plures emendationes elaboratae sunt: 
* Operationes trudentes (*shift operations*) non solum accumulatoris sed etiam cunctium registrorum placent. 
* Nova indices et registra IX et IY. 
* Systema interruptionis emendatum cum et *vectoriale* ("modus 2") et interruptione non suppressu (NMI - *non maskable interrupt*, "modus 1"). 
* Alimentum electricum singulare per +5 V (Intel 8088: +5V/-5V/+12V).
* Memoriae volatilis dynamicae machinatio redintegrationis.

## Exemplum programmatis 
Hoc programma litteras verbi "VICIPAEDIA" in accumulatorem ponit. 

## Notae 
## Nexus externi 
* Pagina interretialis Z80. 
* Usoris Enchiridion.

Categoria:Microprocessoria
Eldar Rjazanov

**Eldar Alexandri filius Rjazanov** (Russice Эльдар Александрович Рязанов, tr. ''Ėl'dar Aleksandrovič Rjazanov''; 18 Novembris 1927 – 30 Novembris 2015) fuit moderator, scriptor et actor cinematographicus Sovieticus et Russicus, ut creator pellicularum comoedicarum notus. Praemio Publico URSS (anno 1977), titulo Artificis Popularis URSS (anno 1984) nonnullisque aliis signis laudis ornatus est.

## Notae
## Nexus externi
* Situs interretialis officialis Eldar Rjazanov 

Categoria:Actores Russiae
Categoria:Alumni Instituti et Universitatis Cinematographiae Omnirussicae
Categoria:Incolae Moscuae
Categoria:Incolae Unionis Sovieticae
Categoria:Moderatores cinematographici Russiae
Categoria:Scriptores cinematographici
Stethoscopium

[thumb|[Medicus stethoscopio utitur.]]
**Stethoscopium** est medicum  instrumentum, quod in usu ad internos corporis animalis vel hominis sonos audiendos adhibetur, praecipue in corde, pulmonibus, abdomine. Est inventum ab R. T. H. Laennec, medico Francico, qui anno 1819 cavum cylindrum ligneum ad sonos ex pectore (Graece στῆθος) patientis transmittendos aptum descripsit.

## Notae
## Nexus externi 
*Commentarius de stethoscopio in situ britannica.com.

Categoria:Medicina
Categoria:Technologia
Georgius Gakharia

**Georgius Gakharia** seu litteris Georgianis გიორგი გახარია, alumnus universitatum publicarum Tiphlisensis et Moscuensis, est politicus Georgiae. Ab anno 2006 usque in 2009 lector fuit apud almam matrem Moscuensem. A die 13 Novembris 2017 minister a rebus internis meret, primis ministris Georgio Kvirikašvili et Mamuka Bakhtadze.

## Nexus externi 
* Vita apud regimen Georgianum

Categoria:Homines vivi
Categoria:Nati saeculo 20
Categoria:Politici Georgiae
Categoria:Alumni Universitatis Tiphlisensis
Categoria:Professores Universitatis Moscuensis
Rick Houenipwela

**Rick Nelson Houenipwela**, vulgo saepe *Rick Hou* nuncupatus (natus die 8 Augusti 1958), est argentarius et politicus insularum Salomonis. Legatus est parlamento nationali ab anno 2010 pro populo  insulae Malaita australis vel *Samll Malaita*. A die 15 Novembris 2017 primus minister meret.

## Nexus externi 
* Vita apud parlamentum insularum Salomonis

Categoria:Homines vivi
Categoria:Nati 1958
Categoria:Politici insularum Salomonis
UTC+03:00

thumb|300x300px|UTC+02:00 (anno 2011): aurantiaco (mense Iunio), flavo (per totum annum)
**UTC+03:00** est tempus quod ab UTC tribus horis additis differt, quod in partibus Africae, Europae, atque Asiae Occidentalis obtinet. Exempli gratia, tempore UTC+03:00 utuntur per totum annum Constantinopolis, Moscua, Bagdatum, Neanthopolis, et aestate Kiovia, Bucaresta, Berytus.

## Nexus externi 
* Tabula zonarum temporalium apud *CIA World Factbook* 

Categoria:Tempus
Minyae

**Minyae** (Graece Μινύαι) secundum mythologiam Graecam et fabulosam regionis Aegaei praehistoriam fuerunt gens Graeca antiqua quae primum Thessaliam habitaverant. Traditur Minyas, eorum heros, ex Thessalia migravisse in septentrionalem Boeotiae regionem, ubi Orchomenum caput urbanum conderent. Apud scriptores antiquos, magna Argonautarum pars Minyae fuisse dicuntur. Minyae coloniam Minyas Lemni constituerunt, unde in Elidem Triphyliam et Theram insulam processerunt.

## Notae 
## Bibliographia 
* Dräger, Paul. "Minyer". In *Der Neue Pauly* ed. Hubert Cancik, Helmuth Schneider, Manfred Landfester (2006).

Categoria:Gentes antiquae
Categoria:Graecia antiqua
HD 76920

**HD 76920** est stella constellationis Volantis cui circuitur planeta iovialis anno 2017 detectus. Orbita huius planetae omnium excentrissima esse constat, apastro fere 2 unitates astronomicas a stella distante, periastro non plura quam 4 diametra stellae ipsius, excentricitate 0.856±0.009.

## Bibliographia 
* Robert A. Wittenmyer et al., "The Pan-Pacific Planet Search VII: The most eccentric planet orbiting a giant star" in *Earth and Planetary Astrophysics* divulgatura (2017)

## Nexus externi 
* Jonti Horner, Jake Clark, Rob Wittenmyer, Stephen Kane, "We've found an exo-planet with an extraordinarily eccentric orbit" (16 Novembris 2017) apud *Phys.org*

Categoria:Systemata planetaria
Categoria:Volans (constellatio)
Vertigo (discretiva)

**Vertigo** potest esse:
* In arte:
** '*** — Pellicula anno 1958 edita ab Alfredo Hitchcock.
* In medicina:
** **Symptoma vertiginis** — sensus dysequilibrii (acrophobia invicem est timor (metus) excelsi).
* In physica:
** **Vertigo** seu **rotatio** — motus circularis quem rotae faciunt
** **Vertigo quantica*' — momentum angulare intrinsecum particularum elementarium
Michael Janelidze

**Michael Janelidze** seu litteris Georgianis მიხეილ ჯანელიძე (natus die 29 Martii 1981) est politicus Georgiae. Alumnus universitatis Tiphlisensis, academiaeque diplomaticae iuxta ministerium rerum externarum Moscuae in urbe necnon universitatis Caucasicae, minister vicarius oeconomiae anno 2011 factus est, primo ministro Heraclio Garibašvili, deinde brevi spatio temporis minister vicarius a rebus externis, denuo ab anno 2015 minister a rebus externis, primo ministro Georgio Kvirikašvili.

## Nexus externi 
* Vita apud regimen Georgianum

Categoria:Homines vivi
Categoria:Nati 1981
Categoria:Politici Georgiae
Categoria:Alumni Universitatis Tiphlisensis
Categoria:Alumni Academiae Diplomaticae Ministerii Rerum Externarum Russici
Categoria:Alumni Universitatis Caucasicae
1I/ʻOumuamua

[thumb|Orbitae corporis [1I/&#x02BB;Oumuamua interiorumque systematis solaris planetarum]]
**1I/&#x02BB;Oumuamua** (Havaiane *&#x02BB;oumuamua* 'explorator'), olim **1I/2017 U1** appellatum, est corpus interstellare quod mense Octobri 2017 systema solare nostrum pervagabatur, forma elliptica ad rationem fere 6:1, e regione Vegae in constellatione Libra emissum.

## Notae
## Bibliographia 
* Michele T. Bannister et al., "Col-OSSOS: Colors of the Interstellar Planetesimal 1I/2017 U1 in Context with the Solar System" apud *arXiv.org* pro *Earth and Planetary Astrophysics* (2017)
* Alan Fitzsimmons et al., "Spectroscopy and thermal modelling of the first interstellar object 1I/2017 U1 &#x02BB;Oumuamua" in *Nature Astronomy: Letters* (18 Decembris 2017)
* Alan P. Jackson, Daniel Tamayo, Noah Hammond, Mohamad Ali-Dib, Hanno Rein, "Ejection of rocky and icy material from binary star systems: implications for the origin and composition of 1I/&#x02BB;Oumuamua" apud *arXiv.org* pro *Monthly Notices of the Royal Astronomical Society* (2018)
* David Jewitt et al., "Interstellar Interloper 1I/2017 U1: Observations from the NOT and WIYN Telescopes" in *Astrophysical Journal Letters* divulgatura
* Karen J. Meech et al., "Discovery and Characterization of the First Known Interstellar Object" in *Nature: Letters* (2017)

* C/2019 Q4 (Borisov)

## Nexus externi 
* "A familiar-looking messenger from another solar system" (16 Novembris 2017) apud *Phys.org*

Categoria:Res astronomicae anno 2017 repertae
Categoria:Res interstellares
Foederatio Esperantica Austriaca

**Foederatio Esperantica Austriaca** (Esperantice: *Aŭstria Esperanto-Federacio*, compendiarie AEF, Theodisce: *Österreichischer Esperanto-Verband*) fundatum est anno 1936. Sedes eius Vindobonae est. Agitur de officiali associatione nationale Austriae apud Universalem Societatem Esperanticam.

## Scopus et periodica
Associationis participibus in animo est ut lingua Esperantica in Austria magis colatur. Editio prima periodici officialis praetitulati *Aŭstria Esperanto-Revuo* (AER) mense Augusto 1946 in lucem prolata est, ultima autem mense Decembri 2000. Nunc periodicum officiale Associationis Esperanticae Germanicae singulas paginas Austriacis reservat.

## Historia
Sodalitas Esperantica Imperii Austro-Hungarici totius prima Brunae anno 1901 condita est. Annis 1920 vita esperantistarum floruit in societatibus variis (e.g. catholicorum, operariorum, democraticorum socialium). 

Anno 1934 gubernium Engelberti Dollfuß sodalitatem ALLE (Aŭstria Laborista Ligo Esperantista, i.e. gremium esperantistarum operariorum) interdici iussit. Nonnulli sodales tamen laborem continuabant (ducibus Glüxmann, Berdan, Grimme, Zodel, Scheibenreiter; Scheibenreiter vel commentarios praetitulatos *Verda Revuo* initiaverat). Anno 1936 condita est AEF, quae foederatio princeps in Austria facta est. Eodem anno congressus universalis XXVIII in Austriae capite actus est. Festum cum ballatione autem praeparatum in mensem Martium 1938 propter occupationem Germanicam non celebratum est. 

Dictatura catholica Austriaca annis a 1934 ad 1938 linguam Esperanticam valde subtenebat (e.g. Hugo Steiner mandatum habuit, ut praeconia pro politica Austriaca in terris peregrinis lingua Esperantica fierent). Museum Esperanticum maximi momenti Vindobonense *(Esperanto-muzeo Vieno)* iam anno 1927 portas patefecerat.

Clandestini esperantistae etiam tempore infelici Nazismi facem Esperanticam in altum tollebant. Die 5 Octobris 1945 Institutum Esperanticum Austriacum conditum est necnon bibliopolium Tramondo. Eodem anno in aula Schubert domus symphoniacae hora festiva sollemniter facta est sub argumento "Vieno, la ponto inter oriento kaj okcidento" (Vindobona, pons inter orientem et occidentem). Festum Zamenhofianum postbellicum primum die 16 Decembris fuit.

Periodicum sodalitatis AEF novum sub titulo *Informilo* inde a die 31 Decembris 1946 apparuit quod initio fuit actionum multarum potissimarum foederationis Austriacae. Fructus laboris optimi congressus universalis LV anno 1970 Vindobonae celebratus videtur.

## Nexus externi
* Situs proprius cum historia motionis
Iosephus Ouédraogo

**Iosephus**, vulgo *Youssouf* **Ouédraogo** (in oppido Tikaré natus die 25 Decembris 1952; mortuus die 18 Novembris 2017), fuit politicus civitatis Burkina Faso.

Mercaturae studuit in Francia apud universitatem Divionensem. Brevi temporis spatio ibidem, deinde in universitate Uagaduguensi docuit. Ab anno 1984, suadente Thoma Sankara praeside, officium ministri evolutionis suscepit. Ab anno 1987 usque in 1989 fuit minister cooperationis, praeside Blasio Compaoré. Sub eodem praeside primus minister fuit a die 16 Iunii 1992 usque ad 22 Martii 1994. A quo anno usque in 1999 legatus patriae fuit iuxta regimen Belgicum unionemque Europaeam, ab anno 1995 praeses merens gregis legatorum civitatum Africanarum Caribicarum Pacificarum quo tempore novum foedus oeconomicum inter has civitates unionemque Europaeam compactum est. In patriam revocatus, minister a rebus externis fuit a mense Ianuario 1999 usque in Iunium 2007.

Blasio Compaoré anno 2014 e praesidatu deiecto, Iosephus Ouédraogo ab eo anno in exsilio vivens Abidjan in urbe mortuus est.

## Notae 
## Nexus externi 
* "Vota olim apud *Petite Académie* divulgata
* "Youssouf Ouédraogo, patron de la diplomatie burkinabè" (3 Novembris 2003): pagina olim apud *LeFaso.net* divulgata

Categoria:Nati 1952
Categoria:Mortui 2017
Categoria:Politici Burkina Faso
Categoria:Alumni Universitatis Divionensis
Categoria:Professores Universitatis Uagaduguensis
Categoria:Gubernatores civitatum
Alpha Barry

**Mamadou Alpha Barry** (natus Niakarae in oppido Litoris Eburnei die 1 Ianuarii 1970) est divitissimus civitatis Burkina Faso diurnarius et politicus.

In urbe Bobo-Dioulasso educatus, apud universitatem Uagaduguensem eruditus est in sociologia et arte diurnaria. Diurnarius meruit apud systema radiophonicum *Radio France International*, diarium Uagaduguense *Journal du Soir*, libellos *Jeune Afrique*, officinam Reuters. Ipse ab anno 2008 *Radio Omega* dirigit. Ab anno 2011 consiliarius iuxta praesidem Guineensem Alpha Condé operam dedit. A die 12 Ianuarii 2016 minster a rebus externis Burkinaënsis meret.

## Notae 
## Nexus externi 
* Curriculum vitae apud regimen Burkinaënse
* "Burkina Faso – Alpha Barry : « Nos relations avec la Côte d’Ivoire ne peuvent être quelconques »" (11 Maii 2017) apud *NetAfrique.net* 

Categoria:Homines vivi
Categoria:Nati 1970
Categoria:Politici Burkina Faso
Categoria:Diurnarii Burkina Faso
Categoria:Alumni Universitatis Uagaduguensis
Categoria:Incolae Litoris Eburnei
Quinquatrus minusculae

[thumb|[Tibicen|Tibicina canit.]]
 vel  fuerunt feriae Romanae quotannis Idibus Iuniis in honorem Minervae celebratae quae in triduum extendebantur. Ita dicebantur per comparationem cum magnis Minervae feriis mense Martio celebratis et quinquatribus appellatis. Illo die tibicines feriati et personas muliebresque stolas gerentes per Urbem vagabantur, lascive canentes (nam Minerva tibiae inventrix narrabatur). Epulum quoque in Capitolio antiquitus habebant.

## De origine harum feriarum
Narrationem quae rituum illorum rationem redderet et apud Ovidium et apud Titum Livium legimus. Appius Caecus censor (312 a.C.n.) tibicinum numerum minuere et epulum eorum in Capitolio ignota de causa vetare volebat. Indignantes musici artifices secesserunt Tibur. A quo tempore Romae musica carebant et sacrificia publica et pompae funebres et ludi scaenici... quod aegre ferebat plebs Romana. Legatis a magistratibus missis tibicines redituros negabant. Tum collega Appii in censura, Plautius Venox, dolum invenit : per libertum quendam suum opulentum convivium eis adponi iussit a quo media nocte temulentos et personas muliebresque stolas gerere iussos ne agnoscerentur, plaustris dormientes Romam fraude eos revexit, cum Tibur redire crederent. Prima luce  Urbem intravere. Postea, quamvis invito Appio, tibicines iura pristina non tantum retinebant sed etiam  hunc reditum quotannis Idibus Iuniis Quinquatribus *Minusculis* dictis celebrabant.

Denarius anno 47 a.C.n. a monetario Lucio Plautio Planco signatus ad hanc fabulam alludere vulgo creditur. In quo caput Medusae fortasse ad personas pertinet quae Quinquatrus celebrantes gerebant (ut hodieque die 31 Octobris strigarum personae geruntur), Aurora ad tempus quo Urbem intravere. Ita unius e maioribus suis censuram celebrabat.

## Fontes 
*Ovidius, libro sexto *Fastorum* 651-711.
*Plutarchus, *Quaestiones Romanae* 55.
*Titus Livius libro nono *Ab Urbe condita* capite tricesimo.
* Varro libro sexto *de Lingua Latina* capitulo 17

## Notae
## Plura legere si cupis 
* Élisabeth Buchet,	"La grève des Tibicines", ''Bulletin de l'Association Guillaume Budé*, 2010: 174-196
*Pedro Lopez Barja de Quiroga, "The Quinquatrus of June, Marsyas and Libertas in the late Roman Republic", *The Classical Quarterly'', 2018: 143-159.

## Nexus externi 
*Nunc est bibendum (Francogallice)

Categoria:Feriae Romanae
Categoria:Minerva
Categoria:Ritus Iunii
Petrus Clodt

**Petrus Caroli filius Clodt** (Russice Пётр Карлович Клодт, tr. *Pëtr Karlovič Klodt*; Theodisce *Peter Clodt von Jürgensburg*; 5 Iunii 1805 – 20 Novembris 1867) fuit sculptor Russicus originis Theodiscae (e gente nobili *Clodt von Jürgensburg*). Notus est imprimis ut auctor statuarum equorum.

## Nexus externi
Categoria:Incolae Imperii Russici
Categoria:Sculptores Russiae
Paulus Stănescu

**Paulus** (Dacoromanice *Paul*) **Stănescu** (natus Vişinae in Olt circulo die 25 Augusti 1957) est machinarius et rerum politicarum peritus Dacoromanicus factionis Socialis Democraticae.

## Eruditio et munus 
Stănescu anno 1982 studium apud Universitatem Craiovensem finivit et diploma machinarii agriculturae abstulit. Deinde ad annum 2008 in diversis societatibus technicis agriculturae in circulo Olt operam dedit, postremo director fuit.

## Cursus honorum 
Stănescu anno 2003 ad factionem Socialem Democraticam accessit. Annis 2008 - 2012 praeses consilii Olt circuli erat. Anno 2016 senator Romaniae circuli Olt electus est. Stănescu die 17 Decembris 2017 minister progressus regionalis in consilio ministrorum Michaelis Tudose nominatus est, successor est Sevil Shhaideh, quae criminis corruptionis accusata est. Etiam in consilio ministrorum Vioricae Dăncilă a mense Ianuario 2018 magistratum administrare perrexit. Sed die 26 Novembris 2018 se a magistratibus recessit. Non prius quam die 5 Ianuarii Nicolaus Iohannis praeses rei publicae eius dimissionem probavit. Die 9 Ianuarii 2019 Iohannis Eugenium Teodorovici pro tempore successorem eius fecit.

## Familia 
Stănescu uxorem duxit, cui bene curat.

## Notae 
## Nexus externi 
* Biographia apud libertatea.ro die 17 Octobris 2017
* Data apud situm interretialem senatus Romaniae

Categoria:Alumni Universitatis Craiovensis
Categoria:Machinatores Romaniae
Categoria:Senatores Romaniae
Categoria:Ministri progressus regionalis et periegesis Romaniae
Categoria:Primi ministri vicarii Romaniae
Syndroma MELAS

thumb|Syndroma MELAS cum calcificationibus bilaterlibus gangliorum basalium, atrophia cerebellari (tomographia computatrali).
**Syndroma MELAS** est morbus metabolismi mitochondrialis et familiae cytopathiae mitochondriales ut syndroma MERFF vel neuropathia optica hereditaria Leberi (LHON). Genomatibus mitochondriorum defectis, phosphorylatio oxidativa fit. MELAS est acronymum Anglicum locutionis nostra lingua scriptae "mitochondrialis encephalomyelopathiae, lactacidosis, apoplexiae iteratae." Symptomata iam in infantia observari possunt cum emesi, perturbationibus functionum musculorum (myopathia), ac doloribus capitis. In adultorum aetate, apoplexia cerebri observatur. 

* Apoplexia cerebri
* Mitochondrium

## Notae 
MELAS
Xaverius Pulgar Vidal

**Xaverius Pulgar Vidal** (natus in regione Panao, Huanuco, die 2 Ianuarii 1911; mortuus die 18 Maii 2003) fuit geographus Peruvianus. Apud Pontificia Universitas Catholica Peruviana in urbe Limae iuribus, scientiae politicae, philosophiae studuit. Dissertationem *De octo regionibus naturalis* anno 1938 proposuit. Anno 1996 cum aliis universitatem Alarum Peruanarum condidit.

## Opera 
* *Las ocho regiones naturales del Perú* (dissertatio 1938, editionibus posterioribus aucta)
* *Geografía humana general y del Perú* (1938)
* *Ensayos geográficos* (3 fascículos, 1939-1941)
* *Historia y geografía del Perú* (1946).
* *Geografía económica de Colombia* (1955)
* *Diccionarios de ingenieros agrónomos* [de Colombia] (2 volúmenes, Bogotá, 1954)
* *Notas para un diccionario de huanuqueñismos* (1967)
* *Conversatorios sobre la Amazonía peruana y sus problemas* (1978)
* *Los recursos naturales del Perú* (1985)
* *Perfil ambiental del Perú* (1986)
* *Análisis geográfico de la región Nor Oriental del Marañón* (1989)
* *Mapa de las ocho regiones naturales del Perú* (1989)
* *La sabiduría ecológica tradicional* (1993)

## Nexus externi 
* "Ocho Regiones Naturales del Perú": de hypothesi et auctore

Categoria:Geographi
Categoria:Eruditi Peruviae
Categoria:Alumni Universitatis Catholicae Peruvianae
Categoria:Universitas Alarum Peruanarum
Felix Stroe

**Felix Stroe** (natus die 25 Decembris 1955 in Valea Teancului in Buzău circulo) est miles et rerum politicarum peritus Dacoromanicus factionis Socialis Democraticae.

## Munus 
Postquam scholam finivit, apud Academiam Nuticam studebat et anno 1978 ad classem nauticam militarem accessit et ad annum 1991 praefectus navis operam dedit. Deinde in societatibus commercialibus et administratione aquae operam dedit.

## Cursus honorum 
Stroe, sodalis factionis PSD, annis ab 2000 ad 2003 magister civium vicarius urbis Constantiae fuit. Die 17 Octobris 2017 minister vecturae in consilio ministrum Michaelis Tudose nominatus est. Alexandro Razvan Cuc successit.

## Notae 
## Nexus externi 
* Biographia apud hotnews.ro

Categoria:Milites Romaniae
Categoria:Ministri vecturae Romaniae
Tobias Lindner

thumb|left|Tobias Lindner anno 2014
**Tobias Lindner** (natus 11 Ianuarii 1982 Carolsruhae) oeconomus et rerum politicarum peritus Germanicus factionis Viridum est.

## Munus 
Postquam testimonium maturitatis adeptus est, Lindner annis 2002 - 2007 apud Institutum Technologiae Carolsruhense oeconomiae technicae studebat. Tum ibidem adlatus scientificus operam dedit et anno 2011 doctor promotus est.

## Cursus honorum 
Lindner, ab anno 1998 sodalis factionis Viridum, annis 2004 et 2009 frustra candidatus legati ad Dietam Foederalem Germaniae fuit. Anno 2011 autem in Dietam Foederalem successit et ad hunc diem legatus manet.

## Nexus externi 
* Pagina personalis
* Biographia apud situm interretialem Dietae Foederalis Germaniae

Categoria:Alumni Universitatis et Instituti Carolsruhensis
Categoria:Oeconomi Germaniae
Categoria:Legati Diaetae foederalis Germaniae
Lazarus Lisickij

**Lazarus Marci filius Lisickij** (Russice Лазарь Маркович Лисицкий, tr. ''Lazar' Markovič Lisickij*; Iudaeogermanice אליעזר ליסיצקי; natus familia Iudaeica in *Počinok* tunc gubernii et nunc regionis Smolenscensis Russiae die 22 Novembris 1890, mortuus Moscuae die 30 Decembris 1941), etiam **El Lissitzky** (Russice Эль Лисицкий, tr. *Ėl' Lisickij'') notus, fuit pictor abstractionis, architectus, ac Sovieticus artis avant-garde et suprematismi interpres.

## Nexus externi
* Biographia brevis et picturae nonnullae Lazari Lisickij 

Categoria:Architecti Russiae
Categoria:Incolae Imperii Russici
Categoria:Incolae Moscuae
Categoria:Incolae Unionis Sovieticae
Categoria:Iudaei
Categoria:Pictores Russiae
Paulus Korin

**Paulus Demetrii filius Korin** (Russice Павел Дмитриевич Корин, tr. *Pavel Dmitrievič Korin*; natus in vico *Palech* tunc gubernii Volodimiriensis et nunc regionis Ivanovensis Russiae die 25 Iunii 1892, mortuus Moscuae die 22 Novembris 1967) fuit pictor Russicus et Sovieticus, auctorque effigierum hominum clarorum (e.g. Alexandri Nevensis, Georgii Žukov, Maximi Gor'kij) notus. Ab anno 1954 correspondens et ab anno 1958 ordinarius socius Academiae Artium URSS fuit. Praemiis Staliniano (anno 1952) et Leniniano (anno 1963), titulis Pictoris Popularis RSFSR (anno 1958) et URSS (anno 1962), ac nonnullis aliis signis laudis Sovieticis ornatus est.

## Notae
## Nexus externi
* Biographia et picturae nonnullae Pauli Korin 

Categoria:Incolae Imperii Russici
Categoria:Incolae Moscuae
Categoria:Incolae Unionis Sovieticae
Categoria:Pictores Russiae
Sebastianus Münzenmaier

**Sebastianus** (Germanice *Sebastian*) **Münzenmaier** (natus die 2 Iulii 1989 Darmstadii) rerum politicarumperitus Germanicus factionis AfD est.

## Eruditio et munus 
Münzenmaier, postquam anno 2009 testimonium maturitatis accepit, annis 2010 - 2016 apud Universitatem Moguntinam iurisprudentiae studebat. Annis 2012 ad usque 2016 venditor assecurationum fuit. Anno 2016/17 secretariua fractionis AfD in senatu terrae Rhenaniae-Palatinatus erat.

## Cursus honorum 
Münzenmaier anno 2011/12 sodalis factionis extremae dextrae erat, quae "Libertas" nominabatur. Tum ad AfD accessit Ab anno 2015 praeses factionis in urbe Moguntiaci. Electione diei 24 Septembris 2017 legatus ad Dietam Foederalem Germanicam electus est.

## Crimina allata 
Münzenmaier die 18 Octobris 2017 ad sex menses carceris damnatus est, quod anno 2012 demolitor sectatores gregis pedilusoriae Moguntiaci laesisset. Iudicium autem condicionibus suspensum est. Et Münzenmaier et delator publicus appellationes interposuerunt.

## Nexus externi 
* Biographia apud situm interretialem Dietae Foederalis Germaniae
* Pagina personalis

## Notae 
Categoria:Legati Diaetae foederalis Germaniae
Demetrius Chvorostovskij

**Demetrius Alexandri filius Chvorostovskij** (Russice Дмитрий Александрович Хворостовский, tr. *Dmitrij Aleksandrovič Chvorostovskij*; 16 Octobris 1962 – 22 Novembris 2017) fuit cantor melodramaticus (barytonista) Sovieticus et Russicus (ab anno 1994 Londinii habitans), titulo Artificis Popularis Russiae (anno 1995) nonnullisque aliis signis laudis ornatus. Asteroides 7995 Khvorostovsky in eius honorem vocatur.

## Nexus externi
* Situs interretialis officialis Demetrii Chvorostovskij 

Categoria:Cantores Russiae
Categoria:Incolae Londinii
Categoria:Incolae Unionis Sovieticae
Christophorus Matschie

**Christophorus** (Germanice *Christoph*) **Matschie** (natus die 15 Iulii 1961 Mulhusae Thuringorum) rerum politicarum peritus Germanicus factionis SPD est.

## Iuventus, eruditio et munus 
Matschie, postquam tirocinium mechnici fecit et testimonium maturitatis adeptus est, Erfordiae minister segrotorum operam dedit. Deinde Rostochiae et Ienae theologiae studebat et anno 1989 theologiae diploma abstulit.

## Cursus honorum 
Matschie iam tempore RPDG pro pace nitebatur. Mense Octobri anni 1989 ad factionem Socialem Democraticam accessit. Anno 2000 primo legatus ad Dietam Foederalem Germaniae electus est et ad diem 1 Iulii 2004 mansit. Annis 1999 - 2014 praeses factionis in Thuringia erat. Anno 2004 legatus senatus terrae Thuringiae electus est et, cum SPD electione victa est, praeses legatorum SPD electus est. Anno 2009Sociales Democratici foedus regnandi cum CDU fecerunt et Matschie sub praeside ministrorum Christina Lieberknecht minister cultus et praeses ministrorum vicarius nominatus est. Anno 2014 SPD electionem in Thuringia iterum perdidit, tamen Matschie legatus senatus terrae electus est. Ab officio praesidis factionis se recessit. Anno 2017 autem iterum legatus ad Dietam Foederalem electus est.

## Familia 
Matschie divortium fecit cum uxore atque tres liberos habet.

## Nexus externi 
* Biographia apus situm interretialem Dietae Foederalis Germaniae
* Pagina personalis

## Notae 
Categoria:Alumni Universitatis Ienensis
Categoria:Alumni Universitatis Rostochiensis
Categoria:Legati Diaetae foederalis Germaniae
Categoria:Theologi Germaniae
Graecia Variscorum

thumb|Castella Graeciae Variscorum.
**Graecia Variscorum** (Theodisce *Greiz*) est urbs in oriente Thuringiae regione apud Alestram flumen sita. Anno 2023 incolas 20&thinsp;220 habuit.

## Historia et situs 
Centrum est industriarum quaestuosarum in textilibus et chemicis. Mentionis digna inter res videndas sunt e.g. *Castellum superius* saeculi XVI et *Castellum inferius* saeculi XIX. In ambobus aedificiis sunt musea. In valle viridarium maximum invenitur ubi etiam Palatium aestivum, quod nuncupatur, cum museo gryllorum.
Plagae circa urbem valde silvosae sunt. Ab saeculo XIII usque 1918 residentialis urbs fuit dynastiae Reuss Plaviensis. Annis a 1778 ad 1918 insuper caput fuit Principatus Rusae (lineae maioris).  

Urbana autem iura incolis iam anno 1359 concessa erant. Primi autem incolae fuerunt Slavi et prima mentio fuerat anno 1209. Anno autem 1394 moenia et portae indicantur. Privilegium urbanum antiquissimum anni 1527 est. Staufis instigantibus advocati Wydae colonias ibi in Slavico territorio deduxerant inde ab anno 1100. Ob amoenitatem urbs epitheton margaritae Terrae advocatorum portat. *Turris principalis* genere Renato renovata est anno 1625. *Hortus munimentorum*  (Schanzgarten) pro bella specula adhibeatur in urbem. Nucleus oppidi rectangularis inter res protegendas numeratur. Post incendium terribile anni 1802 urbem omnem reaedificaverunt. *Custodia vetus* (Alte Wache) anni 1819, *Puteus tuborum* (Röhrenbrunnen)  et *Lyceum pristinum* unitatem architectonicam historismi formant. Viridarium anno 1650 ad pedes Castelli superioris montis institutum ex anno 1827 in mores Anglicos modernizatum annis inter 1871 et 1885 Carolus Eduardus Petzold architectus et dispositor valde auxit. 

Passim chartae, textilia, colores olim Graeciae Variscorum fabricata sunt. In circumiectis multa videnda quoque sunt: specula *Pulverturm* in monte Roth, *Weißes Kreuz* et *Gasparinentempel*, lacus structilis apud Berga, vicus stratalis Nitschareuth cum museo agresti. Pons ferriviarius longissimus (Göltzschtalbrücke) 574 metrorum speciem aquaeductus habens iam in Saxonia est,

## Filii urbis
*Birgitta Diezel, politica
## Nexus interni
*Museum in Castello Inferiore
*Museum in Palatio aestivo

## Nexus externi
*Pagina domestica

Categoria:Urbes Thuringiae
Categoria:Circulus Greiz